**4. melléklet:**

**TITOKTARTÁSI ÉS FELELŐSSÉGVÁLLALÁSI Nyilatkozat**

**BCE-s HALLGATÓK számára**

…………….…………….……..(kutató neve) (születési hely, idő:……………………………………………………., anyja neve: ……………………………………………….. fényképes személyazonosító okmány típusa, száma: ………………………………………..………………) a(z) …………………………….. (intézmény neve) kutatója/hallgatója.

a KRTK és BCE között létrejött megállapodás szerint a KRTK által biztosított ……………………… számú adathozzáférés tárgyában kötelezem magam az alábbiak megtartására:

1. A BCE-s hallgatóként személyesen és a vonatkozó jogszabályok alapján szavatolom, hogy a KRTK által a KRTK és a BCE között megkötött adathozzáférési Megállapodás szerint rendelkezésre bocsátott adatokat kizárólag az igénybejelentő adatlapon megjelölt kutatási célra használom fel, továbbá, hogy azokat illetéktelen harmadik személyek ne ismerhessék meg. A felelősség részleteiről a kutatói tájékoztató alapján teljes körűen tudomást szereztem és jelen nyilatkozat aláírásával elfogadom.
2. Üzleti célú kutatást nem indítok, az elérhetővé tett adatok üzleti célú hasznosítását semmilyen módon nem kisérelem meg, illetve semmilyen módon nem segítem elő.
3. Tudomásul veszem, hogy szabálysértő viselkedés esetén veszélyeztetem a BCE és a KRTK között létrejött adathozzáférési megállapodást.
4. Nyilatkozom, hogy a Kutatói tájékoztatót, valamint a kutatási eredmények elkészítésére vonatkozó előírásokat elolvastam és a benne foglaltakat tudomásul vettem, továbbá a kutatás folyamán mindenkor megtartom az adathozzáférés szabályait.
5. Kizárólag az Adatbank által adatvédelmi szempontból ellenőrzött és jóváhagyott kutatási eredményeket használom fel.
6. Tudomásul veszem, hogy adott kutatási eredmény adatvédelmi szempontú kiadhatóságát befolyásolja az adott kutatás keretében már kivitt kutatási eredmények tartalma.
7. A rendelkezésre bocsátott adatokkal kapcsolatban semmilyen kísérletet nem teszek arra, hogy az állományokban szereplő statisztikai egységeket azonosítsam, róluk egyedi információt fedjek fel, vagy közöljek. Ezen felelősségem az adathozzáférés megszűnését követően is fennmarad.
8. Tudomásul veszem, hogy a hozzáférésre biztosított adatállomány felhasználására vonatkozó szabályok megszegése esetén szabálysértési, polgári jogi és büntetőjogi és munkajogi felelősséggel tartozom.
9. Kijelentem, hogy az Igénybejelentő adatlapon feltüntetett kutatási projektcélt megismertem és csak az abban foglalt célokhoz illeszkedő tevékenységeket végzek.
10. Tudomásul veszem, hogy ha BCE-s képzés keretében használom a megállapodásban elérhetővé tett adatokat, akkor abból az elektronikus, vagy a nyomtatott sajtóban megjelenő publikáció nem születhet, annak eredményei kizárólag a kurzus kapcsán használható.
11. A megállapodás révén elérhetővé tett adatok alapján létrejött eredményeken alapuló publikáción, művön, tanulmányon a kutató köteles vagyok feltüntetni a Közgazdaság- és Regionális Tudományi Kutatóközpontot mint adatforrást és egy arra vonatkozó nyilatkozatot, hogy a KRTK-t nem terheli felelősség az eredményekkel, illetve az azokból levont következtetésekkel kapcsolatban az alábbiak szerint:
12. „A jelen dokumentum a **Közgazdaság- és Regionális Tudományi Kutatóközpont** Kapcsolt Államigazgatási Adatbázis 2. adatállományának felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”
13. „A jelen dokumentum a **Közgazdaság- és Regionális Tudományi Kutatóközpont** Kapcsolt Államigazgatási Adatbázis 3. adatállományának felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”
14. „A jelen dokumentum a **Közgazdaság- és Regionális Tudományi Kutatóközpont** által gondozott **KSH** forrású **TSTAR** adatállománynak felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”
15. „A jelen dokumentum a **Közgazdaság- és Regionális Tudományi Kutatóközpont** által gondozott az **Oktatási Hivatal** forrásából származó **KIRSTAT** adatállományok felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”
16. „A jelen dokumentum a **Közgazdaság- és Regionális Tudományi Kutatóközpont MTA-GEO** adatállománynak felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”
17. „A jelen dokumentum a **Közgazdaság- és Regionális Tudományi Kutatóközpont NAV-SZJA** adatállománynak felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”

11.1. Amennyiben BCE-s hallgatóként szakdolgozatot, vagy egyéb nagyobb tanulmányt készítek BCE-s munkaviszonnyal rendelkező kutató projektvezetése mellett, vállalom az alábbiakat:

Ha publikáció születik a megállapodás keretében elérhetővé tett adatok felhasználásával, akkor azon a projektvezetőnek is szerepelnie kell szerzőtársként, kivéve, ha a hallgatónak önálló publikációként kell jegyeznie a művet. A Projektvezető feladata és kötelessége, hogy a publikálandó művet átnézze a célból is, hogy ne kerüljön olyan tartalom publikálásra, ami nem felel meg a ’Kutatói tájékoztatóban’ ismertetett (adatvédelmi) szempontoknak, a vonatkozó mellékletekben lefektetett szempontoknak, továbbá a BCE szerint meghatározott etikai szempontoknak

11.2. Amennyiben BCE-s hallgatóként kisebb volumenű a BCE részére benyújtandó dolgozatokat írok/készítek BCE-s munkaviszonnyal rendelkező kutató projektvezetése mellett, vállalom az alábbiakat:

Ha a BCE munkavállalója által tartott BCE-s képzéshez használják fel a megállapodás keretében elérhetővé tett adatokat, akkor abból az elektronikus, vagy a nyomtatott sajtóban megjelenő publikáció nem születhet, annak eredményei kizárólag a kurzus kapcsán használhatóak. A hallgató ezt nyilatkozatban is vállalja. Ezen hozzáférés esetén a KRTK Adatbankja redukált változókészletű és esetszámú adatbázis(oka)t bocsát rendelkezésre, melynek előállítása során szem előtt tartja a kutatási célnak való megfelelőséget. Az adatredukció célja a felfedési kockázat és a szerver terhelésének mérséklése.

Az outputként előálló adatoknak igazodniuk kell a projektvezető által írásban, a projektindító lapon megadott célokhoz, melynek hiányában az adathozzáférés korlátozható, vagy az adatkiadás megtagadható a KRTK Adatbankja által.

Tanúsítom, hogy megismertem az információs önrendelkezési jogról és az információszabadságról szóló 2011. évi CXII. törvény, a statisztikáról szóló 2016. évi CLV. törvény rendelkezéseit.

Megismertem és magamra nézve kötelezőnek elfogadom az alábbi dokumentumok tartalmát:

Kutatói tájékoztató, Titoktartási nyilatkozat, Kutatási eredmények elkészítésére vonatkozó előírások, Kutatói adatlap, a https://adatbank.krtk.mta.hu/adatkezeles/linken elérhető Adatkezelési tájékoztatót.

Tudomásul veszem, hogy vállalt kötelezettségeim a projekt zárást követően is hatályban maradnak.

Kelt.:………………….., 2021……………..

Hallgató neve olvashatóan:

…………………………………………

Hallgató aláírása:

………………………………